Bigg Boss 13: अमीषा पटेल से फ्लर्ट करने की कोशिश कर रहा था घर का यह सदस्य, मिली यह चेतावनी- देखें Video  
'बिग बॉस 13' में पहले दिन ही हुआ धमाका 
अमीषा पटेल के साथ फ्लर्ट करना चाह रहा था घर का सदस्य
घर की मालकिन ने दे डाली फ्लर्ट करने की सजा
Bigg Boss 13: 'बिग बॉस' (Bigg Boss) अपन नए सीजन से शुरुआत से ही धमाल मचा रहा है. जहां प्रीमियर पर घर के सदस्यों ने धमाकेदार एंट्री की तो वहीं अगले दिन से ही सबकी क्लास लगनी शुरू हो गई. हाल ही में 'बिग बॉस 13' (Bigg Boss 13) का एक वीडियो सोशल मीडिया पर सबका खूब ध्यान खींच रहा है. इस वीडियो में 'बिग बॉस 13' के सदस्य सिद्धार्थ डे (Siddharth Dey) घर की मालकिन अमीषा पटेल (Ameesha Patel) से फ्लर्ट करते हैं. इस पर अमीषा पटेल घर की बाकी लड़कियों को चेतावनी देती हैं कि इनसे बचकर रहना. 
Aaj raat ko dekhiye @ameeshapatel9 ka naya game "Maalkin Chahati Hai" aur #SiddharthDey ka romantic avataar! Tune in at 10:30 PM. Anytime on @voot. @vivo_india @beingsalmankhan #BiggBoss13 #BB13
A post shared by  Colors TV (@colorstv) on Sep 30, 2019 at 8:58am PDT
'बिग बॉस 13' (Bigg Boss 13) के पहले एपिसोड में घर की मालकिन अमीषा पटेल (Ameesha Patel) सदस्य सिद्धार्थ डे को स्विमिंग पूल में उतरने का टास्क देती हैं. लेकिन पूल में रहकर ही सिद्धार्थ अमीषा पटेल से फ्लर्ट करने लगते हैं और उनका हाथ पकड़कर बातें करने लगते हैं. सिद्धार्थ डे की इस हरकत पर रिएक्शन देते हुए अमीषा पटेल ने न केवल घर की बाकी लड़कियों को चेतावनी दी, "आप लोग बचकर रहना." इसके अलावा एक्ट्रेस ने सिद्धार्थ को ब्लैक हार्ट भी दिया, जिसका नतीजा बाद में देखने को मिलेगा. बिग बॉस 13 के दूसरे सदस्य सिद्धार्थ शुक्ला और मॉडल आसिम रियाज ने घर में रैंप वॉक भी की. 
बता दें कि 'बिग बॉस 13' (Bigg Boss 13) में केवल यही एक धमाका नहीं हुआ है. इसके अलावा शो में आसिम रियाज (Asim Riyaz) और पारस छाबड़ा (Paras Chabra) में जम्मू और कश्मीर को लेकर बहस भी हुई है. शो के पहले एपिसोड को देखकर कोई भी यही कहेगा कि जिस तरह सलमान खान ने लॉन्च पर कहा था कि बिग बॉस का यह सीजन बहुत टेढ़ा होगा, साथ ही घर के सदस्यों की जिंदगी भी यहां मुश्किलों भरी होने वाली है, वो बात बिल्कुल सच साबित होने वाली है. क्योंकि इस बार न केवल बिग बॉस बल्कि घर की मालकिन अमीषा पटेल (Ameesha Patel) भी घर के सदस्यों को अपने इशारो पर नचाने वाली हैं.